ज्वालामुखी: हाईकोर्ट के आदेशों पर अमल करते हुए प्रशासन ने वीरवार को ज्वालामुखी मंदिर जाने वाले सभी रास्तों को अतिक्रमण मुक्त कर दिया है। गत दिन बुधवार को ज्वालामुखी में साप्ताहिक अवकाश होने के कारण कई दुकानें बंद थीं, जिस कारण कार्रवाई को पूरा कर पाना संभव नहीं हो पाया लेकिन वीरवार सुबह भारी बारिश के खलल के बावजूद प्रशासन ने कार्रवाई जारी रखी व सभी अवैध कब्जों को उखाड़ फैंका। मुख्य मंदिर मार्ग पर अधिकांश दुकानदारों ने कार्रवाई के डर से दुकानें खोलने से परहेज ही किया लेकिन फिर भी प्रशासन ने छज्जों व अन्य अवैध कब्जों को हटा दिया।